Sportsboken

Sportsboken er en årbok der de viktigste begivenheter fra sportsåret ble omtalt. Boka hadde også en fyldig resultatservice. Sportsboken utkom årlig i 72 år, fra 1953 til 2024. Første boka kom med utgangspunkt i vinterlekene i Oslo i 1952.

Den første utgaven i 1953 hadde tittelen Sportsrevy og ble utgitt på forlaget Norsk Faglitteratur. Redaktør var Einar Munthe-Kaas. Alle idretter ble omtalt i hvert sitt kapittel. Alle norgesmestere og nummer to i hver øvelse ble omtalt i hvert kapittel. Bakerst er en oversikt over årets vinnere av idrettsmerkestatuetten, alle juniornorgesmestere og alle kretsmestere per krets.

I 1954-utgaven var alle biografier over de beste i NM flyttet til en egen seksjon bakerst i boken.

I 1956-utgaven var biografiene over norgesmestere kuttet ut. Dette skal nå være med i bare hver 3. utgave av boken.

1958-utgaven hadde en ny biografisk oversikt, men fra nå av var oversiktene over vinnere av idrettsmerkestatuetten og juniornorgesmestere kuttet ut.

1961-utgaven inneholdt en stor oversikt over 50 store norske idrettsprestasjoner i anledning Norges idrettsforbunds 100-årsjubileum.

I 1963 ble tittelen endret til Sportsboken, og forlaget ble endret til Norsk Kunstforlag.

Dreyers Forlag overtok som forlag fra 1972. Fra og med 1976 ble alle tabeller og resultatlister samlet i en egen oversikt bakerst i boken.

Fra 1977-utgaven ble formatet på tittelen endret, slik at denne utgaven heter Sportsboken 1977/78 (ganske ulogisk ettersom boken ikke har noe med 1978 å gjøre).
I 1999 ble tittelen endret tilbake til gammel form igjen.

Einar Munthe-Kaas, som hadde vært redaktør siden 1953, ble avløst som redaktør av Gunnar Kroge i 1978 og 1979. Jan Hedenstad overtok i 1980.

Hjemmets bokforlag utga boken fra 1982 til 1986, før VG tok over fra 1987. Arvid Eriksen kom inn som medredaktør sammen med Jan Hedenstad i 1985.
Fra 1989 var Eriksen redaktør alene.

Fra og med 1992/93-utgaven ble boken utgitt på Schibsted. Tore Johansen var redaktør fra 1998, mens Egil Svendsby overtok som redaktør fra 2003.

Fra 2015 ble boken utgitt på forlaget Vigmostad & Bjørke. Forlaget bestemte 2025 å stoppe utgivelsen. Sportsboken 2025, som omhandler året 2024, ble den siste utgaven.

 Kilder 
 «Sportsboken - Lekker 50-års jubilant», Stavanger Aftenblad 28. november 2002 
 Einar Munthe-Kaas (red.) Sportsrevy 1953, Norsk Faglitteratur.
 Einar Munthe-Kaas (red.) Sportsboken 1963, Norsk Kunstforlag.
 Einar Munthe-Kaas (red.) Sportsboken 1977/78, Dreyer Bok. ISBN 82-7096-047-0.
 Einar Munthe-Kaas (red.) Sportsboken 1972, Dreyer Bok. ISBN 82-7096-000-4.
 Gunnar Kroge (red.) Sportsboken 1978/79, Dreyer Bok. ISBN 82-7096-063-2.
 Jan Hedenstad (red.) Sportsboken 1980/81, Dreyer Bok. ISBN 82-7096-088-8.
 Jan Hedenstad, Arvid Eriksen (red.) Sportsboken 1985/86, Hjemmets bokforlag. ISBN 82-590-0203-5.
 Arvid Eriksen (red.) Sportsboken 1989/90, VG. ISBN 82-90773-02-1.
 Arvid Eriksen (red.) Sportsboken 1992/93, Schibsted. ISBN 82-516-1428-7.
 Tore Johansen (red.) Sportsboken 1998/99, Schibsted. ISBN 82-516-1710-3.
 Egil Svendsby (red.) Sportsboken 2003, Schibsted. ISBN 978-82-516-2054-3.
 Tore Johansen, Egil Svendsby (red.) Sportsboken 2005, Schibsted. ISBN 978-82-516-2168-7.
 Egil Svendsby (red.) Sportsboken 2010, Schibsted. ISBN 978-82-516-3580-6.
 Egil Svendsby (red.) Sportsboken 2015, Vigmostad & Bjørke. ISBN 978-82-516-8574-0.

Kategori:Norske oppslagsverk
Kategori:Sportsbøker